**Organizácia a priebeh maturitnej skúšky v školskom roku 2021/2022**

**Termíny konania:**

Riadny **termín externej časti maturitnej skúšky a písomnej formy internej časti maturitnej skúšky** sa uskutoční z predmetov:

* slovenský jazyk a literatúra - **15. marca 2022**(utorok),
* anglický jazyk - **16. marca 2022**(streda),
* matematika - **17. marca 2022**(štvrtok).

Náhradný termín externej časti MS a písomnej formy internej časti MS sa uskutoční v termíne **5. – 8. apríl 2022**.

Príslušné OŠ OÚ určia termíny internej časti MS, okrem písomnej formy, jednotlivým SŠ vo svojej územnej pôsobnosti v čase od **23. mája 2022 do 10. júna 2022.**

Opravný termín externej časti MS a písomnej formy internej časti MS **pre školský rok 2020/2021**sa uskutoční v termíne **3. – 8. september 2021.** Dni konania opravného termínu pre jednotlivé predmety určí NÚCEM na základe počtu prihlásených žiakov a zverejní ich najneskôr **1. augusta 2021**.

Opravný termín externej časti MS a písomnej formy internej časti MS **pre školský rok 2021/2022**sa uskutoční v termíne **5. – 8. september 2022.** Dni konania opravného termínu pre jednotlivé predmety určí NÚCEM na základe počtu prihlásených žiakov a zverejní ich najneskôr **1. augusta 2022**.

**Ústna maturita – Gymnázium Angely Merici**

**30.5.2022 – 3.6.2022**

**1) Organizácia maturitnej skúšky**

a) Organizáciu a konanie maturitnej skúšky upravuje:

* + **Zákon č. 254/2008 Z. z.** o výchove a vzdelávaní (školský zákon) a o zmene a doplnení niektorých zákonov v znení neskorších predpisov ([školský zákon](https://www.nucem.sk/dl/3197/ZZ_2008_245_20200101.pdf) - platné znenie, účinný od 1.9.2018),
  + **Vyhláška MŠ SR č. 318/2008 Z. z.**o ukončovaní štúdia na stredných  školách a jej zmien a doplnení ([vyhláška](https://www.slov-lex.sk/pravne-predpisy/SK/ZZ/2008/318/20190901) v platnom znení).

b) Žiak môže vykonať maturitnú skúšku len z vyučovacích predmetov, v ktorých sa vzdelával.

c) Maturitnú skúšku tvoria 4 povinné predmety:

1)  **slovenský jazyk a literatúra**

2)  **povinný predmet** zo skupiny predmetov **cudzí jazyk - povinne na úrovni B2**

3)  **voliteľný predmet** zo skupiny prírodovedných alebo spoločenskovedných alebo ostatných predmetov (týždenná hodinová dotácia pre predmet - **najmenej 6 hodín** vrátane seminárov alebo cvičení s rovnakým zameraním)

4) **ďalší voliteľný predmet- môže ním byť aj ďalší cudzí jazyk, z ktorého žiak vykoná len ústnu formu internej časti MS na úrovni B1 alebo B2 podľa vlastného výberu.**

   Žiak si môže zvoliť aj **dobrovoľný** piaty, resp. šiesty **predmet.**

d) Maturitná skúška z predmetov **slovenský jazyk a literatúra**, **cudzí jazyk** pozostáva z **externej formy (test),** **písomnej formy internej** **časti (sloh)**  a **ústnej  časti.**Maturitná skúška**z matematiky sa skladá z externej časti (test) a ústnej časti.**Ostatné predmety majú len **ústnu časť**maturitnej skúšky.

**2) Maturitná skúška z predmetu cudzí jazyk**

a) **Každý žiak musí maturovať z jedného cudzieho jazyka na úrovni B2**.

b) **Ďalší cudzí jazyk si môže zvoliť ako 4. maturitný predmet alebo ako dobrovoľný predmet, z ktorého vykoná iba ústnu formu**internej časti MS na úrovni B1 alebo B2 podľa vlastného výberu.

**3) Formy maturitnej skúšky**

**Externá časť maturitnej skúšky (EČ MS):**

      Jednotné, štátom zadané testy, ktoré píšu všetci maturanti v rovnaký čas. V prípade cudzích jazykov zodpovedajú obsahom a úrovňou náročnosti úrovni B2 Spoločného európskeho referenčného rámca Rady Európy (viac [tu](http://www.jazykove.sk/index.php?id=63)).

* + **Slovenský jazyk a literatúra** - 115 minútový test
  + **Cudzí jazyk** – **Úroveň B2 -**135 minútový test
  + **Matematika** - 165 minútový test

Viac informácií o štruktúre a zložení testov písomnej formy externej časti MS na stránke [www.nucem.sk](https://www.nucem.sk/sk/merania/narodne-merania/maturita/roky/2020-2021?componentId=1701).

Špecifikácia testov pre MS z cudzieho jazyka, slovenského jazyka a literatúry a matematiky sú uvedené [na stránke NÚCEM:](https://www.nucem.sk/sk/merania/narodne-merania/maturita/roky/2020-2021?componentId=1701)

**Písomná forma internej časti maturitnej skúšky (PFIČ MS):**

Písomná forma internej časti obsahuje písanie slohovej práce na jednotnú tému pre všetky školy SR. Témy sa zverejňujú na začiatku konania PFIČ. Všetci žiaci píšu prácu v rovnakom čase.

* + **Slovenský jazyk a literatúra** - 150 minút (Výber 1 spomedzi štyroch tém/žánrov zadaných na základe cieľových požiadaviek na vedomosti a zručnosti absolventa strednej školy. Žánre v SJL: úvaha, rozprávanie, umelecký opis, charakteristika osoby, beletrizovaný životopis, výklad, diskusný príspevok, slávnostný prejav.).
  + **Anglický jazyk -** 75 minút (Jedna úloha, tematicky zadaná na základe cieľových požiadaviek daného cudzieho jazyka.)

**Ústna forma internej časti maturitnej skúšky (PFIČ MS):**

Tvorí ju ústna odpoveď žiaka pred predmetovou maturitnou komisiou, pričom si žiak žrebuje jedno zo schválených maturitných zadaní, v predmete teoretická časť odbornej zložky a v predmete praktická časť odbornej zložky si žiak žrebuje jednu zo schválených tém. Ústna odpoveď je verejná. Maturitnú komisiu tvorí predseda maturitnej komisie a dvaja skúšajúci.

Žiak môže vykonať v jeden deň ústnu formu maturitnej skúšky najviac **z troch predmetov**.

**Časový rozsah ústnej maturitnej skúšky:**

* + **Slovenský jazyk a literatúra** – 20 min. príprava, 20 min. odpoveď
  + **Anglický jazyk** – 20 min. príprava, 20 min. odpoveď.
  + **Nemecký jazyk** – 20 min. príprava, 20 min. odpoveď.
  + **Francúzsky jazyk** – 20 min. príprava, 20 min. odpoveď.
  + **Matematika** – 20 min. príprava, 20 min. odpoveď.
  + **Informatika** – 30 min. príprava, 20 min. odpoveď.
  + **Občianska náuka**– 20 min. príprava, 20 min. odpoveď.
  + **Dejepis** – 20 min. príprava, 20 min. odpoveď.
  + **Geografia** – 20 min. príprava, 20 min. odpoveď.
  + **Biológia** – 20 min. príprava, 20 min. odpoveď.
  + **Chémia** – 20 min. príprava, 20 min. odpoveď.
  + **Fyzika** – 20 min. príprava, 20 min. odpoveď.

**4) Hodnotenie maturitnej skúšky**

a) **Výsledky externej časti (EČ) a písomnej formy internej časti (PFIČ) sa hodnotia percentami, ústna odpoveď známkou.** Na maturitnom vysvedčení sa z predmetu, ktorý má externú časť, uvádza aj **percentil** (úspešnosť žiaka v porovnaní s výsledkami ostatných maturantov SR z daného predmetu a úrovne).

b) **Žiak úspešne zložil maturitnú skúšku**, ak úspešne zložil skúšku zo všetkých predmetov maturitnej skúšky.

c) Ak žiak neuspel z dobrovoľného predmetu, nemá to vplyv na úspešné vykonanie maturitnej skúšky a výsledok sa ani neuvádza na maturitnom vysvedčení.

**Kedy zmaturujete?**

* + **Zo SJL, ANJ** (teda predmetov, ktoré majú externú časť maturitnej skúšky a písomnú formu internej časti), **ak hodnotenie z ústnej formy internej časti MŠ**:

a) nie je horšie ako stupeň prospechu **3 - dobrý** a v písomnej forme internej časti maturitnej skúšky získate úspešnosť vyššiu ako 25% z celkového počtu bodov **alebo** v externej časti získate úspešnosť vyššiu ako 33% z celkového počtu bodov

alebo

b) je stupeň prospechu **4 - dostatočný** a v písomnej forme internej časti získate úspešnosť vyššiu ako 25% z celkového počtu bodov **a súčasne**v externej časti získate úspešnosť vyššiu ako 33% z celkového počtu bodov.

* + **Z matematiky**, **ak hodnotenie z ústnej formy internej časti MŠ**:

a) nie je horšie ako stupeň prospechu **3 - dobrý** a **v externej časti maturitnej skúšky získate úspešnosť vyššiu ako 25%** z celkového počtu bodov

alebo

b) je stupeň prospechu **4 - dostatočný** a v **externej časti získate úspešnosť vyššiu ako 33%**z celkového počtu bodov.

* + **Z ostatných predmetov*,*** ktoré nemajú externú časť ani písomnú formu internej časti, ak hodnotenie z každej formy internej časti nebude horšie ako 4 - dostatočný.
  + **Z dobrovoľného predmetu**úspešne vykonáte externú časť maturitnej skúšky, ak v nej získate úspešnosť vyššiu ako 33% z celkového počtu bodov.

**Odhlásenie** predmetov, z ktorých žiak koná maturitnú skúšku **dobrovoľne**, žiak písomne oznámi riaditeľovi školy **najneskôr do 31. marca 2022.**

Linky na ďalšie informácie:

Špecifikácia testov EČ a PFIČ MS v školskom roku 2021/2022

Špecifikácia testov zo slovenského jazyka a literatúry pre externú časť a písomnú formu internej časti maturitnej skúšky v školskom roku 2021/2022

<https://www.nucem.sk/dl/4997/MATURITA%202022%20-%20%C5%A0pecifik%C3%A1cia%20testov%20E%C4%8C%20a%20PFI%C4%8C%20MS%20-%20vyu%C4%8Dovac%C3%AD%20jazyk%20(SJL%2C%20MJL%2C%20UJL).pdf>

Špecifikácia testov z cudzích jazykov úroveň B2 pre externú časť a písomnú formu internej časti maturitnej skúšky v školskom roku 2021/2022

<https://www.nucem.sk/dl/4993/MATURITA%202022%20-%20%C5%A0pecifik%C3%A1cia%20testov%20E%C4%8C%20a%20PFI%C4%8C%20MS%20-%20cudz%C3%AD%20jazyk%20(B2).pdf>

Špecifikácia testu z matematiky pre externú časť maturitnej skúšky v školskom roku 2021/2022

<https://www.nucem.sk/dl/5062/MATURITA%202022%20-%20%C5%A0pecifik%C3%A1cia%20testu%20E%C4%8C%20MS%20-%20MAT.pdf>

Upozornenie – v špecifikácii testov nie je zahrnuté predĺženie času platné v školskom roku 2021/2022 o 15 minút. V rozpise vyššie je uvedený čas trvania jednotlivých testov/slohov.

Maturitná skúška 2022 Informácie pre výchovných poradcov, triednych učiteľov, rodičov a žiakov gymnázia s vyučovacím jazykom slovenským

<https://www.nucem.sk/dl/5009/MATURITA%202022%20-%20Inform%C3%A1cie%20o%20maturite%20pre%20gymn%C3%A1zi%C3%A1%20s%20vyu%C4%8Dovac%C3%ADm%20jazykom%20slovensk%C3%BDm.pdf>

Ďalšie linky nájdete na stránke:

[www.nucem.sk](http://www.nucem.sk)

<https://www.nucem.sk/sk/merania/narodne-merania/maturita>

V prípade ďalších otázok ohľadom maturitnej skúšky sa obráťte na koordinátora maturitnej skúšky na Gymnáziu Angely Merici: Mgr. Katarína Tomašovičová, [tomasovicova@gamtt.sk](mailto:tomasovicova@gamtt.sk) alebo cez Edupage.